Tervetuloa Sanaa naisilta -ohjelman pariin. Nimeni on Terttu Ojakoski.
Tänään puhumme aiheesta "tunne vihollisesi". Rukoillaan aluksi.
Rakas taivaallinen Isä, vaikka puhumme vihollisesta, pyydän,-
että kuulijat pitävät mielessään, että Jeesus Kristus on Herra.
Kiitos, että Jeesus on kaikkien valtojen ja voimien pää, voittaja.
Aamen.
Isä meidän -rukouksessa luemme:
"Äläkä saata meitä kiusaukseen, vaan päästä meidät pahasta."
Emme ehkä tule aina ajatelleeksi, mitä sanat oikein tarkoittavat.
Kiusaushan ei ole vielä synti. Vihollinen kiusasi Jeesustakin.
Mutta kiusaus voi johtaa meidät tekemään syntiä.
Vihollinen lähestyy meitä yleensä ensin aistien ja sielun kautta.
Kylvää epäilyä mieleen ja pyrkii turhentamaan Jumalan Sanaa.
Näin tapahtui Aatamille ja Eevalle.
Vihollinen kiusasi Jeesustakin ensin nälän kautta, -
koska Jeesus oli paastonnut 40 päivää ja oli nälkäinen.
Vihollinen yritti siinäkin turhentaa Jumalan puhetta, -
koska edellisessä luvussa Matt. 3 -
Jumala sanoi, että Jeesus on Hänen rakas poikansa.
Ja nyt tässä Matteus 4:3 vihollinen sanoo:
Jeesus ei langennut, koska Hän oli aina kuuliainen Isälle.
Hän oli läheinen Isän kanssa ja vastusti vihollista Sanalla.
Alunperin Jumala loi auktoriteettijärjestyksen niin, -
että Hän oli ylin, antoi ihmiselle vallan viljellä ja varjella maata -
ja vihollinen oli alimmaisena.
Syntiinlankeemus sekoitti pakkaa, -
mutta Jumala asetti Jeesuksessa ennalleen -
alkuperäisen auktoriteettijärjestyksen,
koska Jeesus on voittanut pahan vallat. Niin kuin Kol. 2:15 sanoo: -
Hän on todella kaikkien valtojen ja voimien pää.
Jeesus on ennalleenasettaja ja Luukas 10:19 tuo esille sen, -
miten meillä uskovillakin on Jeesuksessa Kristuksessa -
auktoriteetti pahan valtojen yli.
On olemassa vain kaksi valtakuntaa:
Jumalan valtakunta, joka on vanhurskautta, rauhaa -
ja iloa Pyhässä Hengessä (Room. 14:17) ja pahan valtakunta, -
joka on pimeyttä. Ei ole mitään harmaata vyöhykettä, -
vaikka moni sellaista toivoisi.
Itse sain siirtyä 13-vuotiaana pimeydestä Jumalan valtakuntaan.
Ehdin olla yli 20 vuotta uskossa ennen kuin minulle tuli tarvetta -
tutustua vihollisen maailmaan. Silloisessa työssäni -
olin tekemisissä ihmisten kanssa, joiden puheet ja käyttäytyminen -
eivät olleet aina selitettävissä psykologisin keinoin, -
vaan ymmärsin, että siinä oli jotain ylimääräistä.
Se motivoi minua tutkimaan näitä asioita.
Vihollinen tahtookin, ettemme tuntisi häntä.
Silloin hän sais toimia täällä ihan vapaasti.
Hoosea 4:6 kuitenkin varoittaa, -
että kansa tuhoutuu, jos se on tietoa vailla.
Jumalakin olettaa, ettei vihollisen juonet olisi meille tuntemattomat.
Toisessa Korinttolaiskirjeessä sanotaan niin.
Saatana on luotu olento, langennut enkeli.
Tästä kertoo mm. Jesaja 14 ja Hesekiel 28.
Saatana on persoonallinen paha, -
jonka hallinnan alla on useita henkivaltoja -
ja osa on sellaisia, että niillä on tarve löytää ruumis, jossa asua -
ja ne ovat vaikutuksiltaan eri asteisia (Matt 12:43-45).
Raamatun kuvauksien mukaan henkivalloilla on tahtoa, tietoa, -
älyä ja puhekykyä.
Niillä on rajattu valta, joka tulee Jumalalta -
ja synnin, haavoittumisen ja sukukirouksien kautta ihmisiltä.
Niiden aika on rajattu ja vihollinen on tietoinen siitä.
Jeesus oli kaiken aikaa tietoinen vihollisen läsnäolosta.
Hän vapautti ihmisiä sen vallasta ja kehotti tekemään samoin.
(Mm. Matteus 10:1 ja 8)
Mutta että me voidaan tätä käskyä toteuttaa, meidän täytyy tuntea -
vihollisen toimintatapoja.
Vihollinenhan vastustaa kaikessa Jumalaa. Houkuttelee, kiusaa, -
pakottaa, orjuuttaa. Rakkaudessahan ei oo pakkoa.
Niillä alueilla elämässä, joissa vihollinen pääsee vaikuttamaan, -
meillä ei oo vapaata tahtoa.
Se sokaisee ja eksyttää yksilöitä ja kokonaisia seurakuntia.
Se syyttää välillä, että me tehdään liian vaikeita syntejä -
ja välillä, että noin pieniä syntejä ei kannata tunnustaa.
Se ei halua, että me saamme anteeksiannon kautta vapauden, -
koska se haluaa sitoa ja kiduttaa.
Vihollinen voi hyökätä ruumiiseen ja tuoda mieleen ajatuksia -
tai ottaa pois Jumalan Sanaa meidän sydämestä.
Vihollinen vangitsee ja pelottelee. Pelko on oikein tehokas ase.
Ja erityisesti se valehtelee, niin kuin Joh. 8:44 sanoo:
Vihollisen valheet on ikään kuin nuolia, jotka tulee meitä kohti -
hivenen totuutta kärjessä ja loppu on valhetta ja siksi on vaikea -
sitä tunnistaakaan ja se pääsee tekemään jo tuhoansa.
Joh. 10:10 tuo selkeästi esille tämän vastakkainasettelun:
Opetuslapsista Pietari on meille kaikkein tutuin.
Vihollinen kiusasi häntä pelon, epäuskon ja ylpeyden kautta.
Pietari yritti vapauttaa Jeesuksen ristinkuolemastakin ja uhosi, -
ettei hän koskaan jätä Jeesusta. Ylpeys kävi lankeemuksen edellä.
Meidänkin on tärkeää muistaa, mitä 1.Kor. 10:12 sanoo:
Vihollinen käyttää säälimättä hyväkseen meidän heikkoutta.
Sen tähden Jumala haluaa, että tunnemme itsemme.
Sananlaskut 4:23:
Mieli voi olla täynnä epäuskon ja ylpeyden linnakkeita, -
pelon, häpeän, kateuden, katkeruuden, ja niin edelleen.
Linnake on rakennettu uskomuksista, ajatusrakennelmista ja valheista.
Ne eivät ole siis tunteita, vaan asenteita.
Ne ohjaavat meitä sisältä käsin ja siten pyrkivät tuhoamaan elämää.
Raamattu sanoo Matt. 15:13:ssa:
2.Kor. 10:5 sanoo:
Hajottaminen tarkoittaa, -
että viemme ristille ne synnilliset ajatusrakennelmat -
ja pyydämme Jeesusta tekemään tyhjäksi niiden vaikutukset.
Hän tekee tyhjäksi perkeleen teot.
Ja vangitsemme ajatukset kuuliaisiksi Kristukselle.
Jaakob 4:7 sanoo:
Lopun aikoina vihollinen tekee kaikkensa saadakseen uskovat -
loukkaantumaan toisiinsa -
ja haluaa hajottaa yhteyden, koska se on Jumalan tahto.
Vihollinen oikein vihaa Jumalaa ja tahtoo aina tuhota kaikkea, -
mikä Jumalalle on arvokasta ja kallista.
On erityisen tärkeää kiinnittää huomiota anteeksiantamiseen.
Tulee tehdä parannusta teoista ja tekemättä jättämisistä -
sekä asenteista, jotka ovat usein piilossa, mutta hyvin petollisia, -
jotta astiamme olisivat puhtaita ulkoa ja sisältä, -
niin, että vihollisella ei ole enää maaperää sydämessä.
Ef. 4:27 sanoo:
Rukoillaan vielä.
Rakas taivaallinen Isä, -
Auta meitä tekemään tosissamme parannusta -
kaikista ajatusrakennelmista, asenteista, toimintamalleista, -
jotka eivät ole Sinun tahtosi mukaisia.
Kiitos, Isä, Jeesuksen veren valtavasta voimasta.
Kiitos, että Jeesus on voittanut pahan vallat.
Ne on Hänen jalkojensa alla. Ja kiitos siitä, että Jeesuksessa -
meilläkin on valta sitoa pahuuden valtoja -
ja käskeä niitä lähtemään Jeesuksen Kristuksen nimessä ja veressä.
Kiitos Jeesuksen voitosta. Aamen.
Tekstitys: Johanna Holmström